અત્રે ઉલ્લેખનીય છે કે ટ્રાફિકના અણઘડ આયોજનને કારણે ઊંચા દરજજાના આંતરરાષ્ટ્રીય એરપોર્ટ દરરોજ ટ્રાફિક જામના અંધાધૂંધીભર્યાં દૃશ્યો સર્જાય છે. રાત્રીના સમયે પ્રવાસીઓને મૂકવા આવતાં સગાં-વહાલાંઓ ટ્રાફિક જામમાં સપડાઇ જતાં ૧ર મિનિટના સમયની અવધિ પૂરી થઇ જતાં ફરજિયાત પાર્કિંગનો રૂ.૮પનો ચાંલ્લો પણ કરવો પડે છે. પાર્કિંગ માટે અલાયદી જગ્યા ફાળવાઇ હોવા છતાં પ્રવાસીનો સામાન વાહનમાંથી ઉતાર્યા પછી પાર્કિંગમાં ગાડી પાર્ક કરવાના બદલે ટર્મિનલના મુખ્ય રસ્તા પર જ બંને તરફ ગાડીઓનું પાર્કિંગ કરાતાં ટ્રાફિક જામ થાય છે. ૧ર-૦૦ વાગ્યા પછી અનેક આંતરરાષ્ટ્રીય ફલાઇટ ઉપડતી હોવાને કારણે પ્રવાસીઓની ભીડ વધે છે છતાં ટ્રાફિક પોલીસ નજરે ચડતી નથી.